یه‌كه‌مجار كه‌ هاتم بۆ یۆگا ده‌ ساڵ پێش ئێستا بوو چونكه‌ به‌دوای شتێكدا وێڵ بووم-
وه‌كو وشه‌یه‌ك له‌سه‌ر زمانم
یان یاده‌وه‌ری خه‌ونێك كه‌ به‌ته‌واوی بیرم نه‌ده‌كه‌وته‌وه‌.
به‌دوای وه‌ڵامێك ده‌گه‌ڕام كه‌ هه‌ر پرسیاره‌كه‌یشم نه‌ده‌زانی.
له‌به‌ر هۆكارێك،
وام بیركرده‌وه‌ وه‌ڵامی ئه‌م مه‌ته‌ڵه‌ نادیاره‌ له‌ڕێی
ئاماده‌بوون له‌ وانه‌ی یۆگا ده‌دۆزمه‌وه‌.
به‌ ڕێگه‌یه‌ك هیواخوازبووم كه‌ به‌ ئه‌نجامدانی یۆگا،
هه‌ست به‌ باشتر بوون ده‌كه‌م
له‌گه‌ڵ ئه‌وه‌ی ناتوانم پێتان بڵێم كه‌ چه‌نده‌ هه‌ستم به‌ هه‌ڵه‌ ده‌كرد.
هه‌رزوو بۆم ده‌ركه‌وت كه‌
ئه‌و بۆشاییه‌ی ده‌مویست پڕی بكه‌مه‌وه‌ ڕۆحی خۆم بوو.
ویستی بۆماوه‌ییم بۆ یه‌كخسته‌وه‌ له‌گه‌ڵ ئه‌و به‌شه‌ ژێوه‌ره‌ی خۆم
له‌كۆتاییدا هانی توێژینه‌وه‌كه‌می دا
بۆ ژووری یۆگا و بۆ سه‌ر ڕایه‌خه‌كه‌ ڕێبه‌ری كردم.
دڵنیام كاتێك گوێبیستی وشه‌ی "یۆگا" ده‌بن،
ڕه‌نگه‌ چه‌ند شتێكی كه‌م به‌ مێشكتاندا بێت.
به‌زۆری خۆڕاگریی به‌مێشكتاندا دێت.
كه‌مكردنه‌وه‌ی فشار به‌مێشكتاندا دێت.
گه‌ر زیاتر توانای ده‌ركه‌وتن، و كه‌مێك ئه‌زموونی زیاتر،
شتێك سەبارەت بە یه‌كگرتنت هه‌یه‌ -
چونكه‌ یۆگا به‌زۆری به‌مانای یه‌كگرتن وێناده‌كرێت-
و ڕه‌نگه‌ شتێك له‌باره‌ی جه‌سته‌، بیر و په‌یوه‌ستی ڕۆح
به‌ خه‌یاڵتاندا بێت.
به‌ڵام ئه‌وه‌ی كه‌ یۆگا ده‌یكات دابینكردنی ماڵێكه‌ بۆ ڕۆحی مرۆڤ.
یۆگا فێرت ده‌كات كه‌ جه‌سته‌ت پارچه‌ ته‌لارسازییه‌كی زیندووه‌ هه‌ناسه‌ ده‌دات،
به‌دیاریكراوی بۆ تۆ دیزاینكراوه‌ نه‌ك كه‌سێكی تر
ته‌نیا بە مه‌به‌ستی حه‌وانه‌وه‌ی ڕۆحت.
هه‌روه‌ها فێرت ده‌كات
كاتێك جه‌سته‌ پشتگوێ ده‌خرێت و پێكهاته‌كه‌ی وردوخاش ده‌بێت،
ڕۆح هیچ به‌رژه‌وه‌ندییه‌كی له‌ مانه‌وه‌ له‌وێ نییه‌.
بۆیه‌ له‌ڕێی ئه‌نجامدانی یۆگا،
فێری دووباره‌ بنیاتنانه‌ی جه‌سته‌م و جێگیربوونی ڕۆحم بووم.
یۆگا فێرمان ده‌كات له‌ڕێی ڕۆح -
كه‌ له‌ڕێی جه‌سته‌ و په‌یوه‌ستی ڕۆح
كه‌ جه‌سته‌ به‌ڕاستی خۆی به‌ده‌رده‌خات لێره‌.
بۆیه‌ چۆن ده‌زانین ڕۆح له‌ ماڵه‌؟
زۆرباشه‌، با سه‌رنجێك له‌ هه‌ناسه‌دان بده‌ین.
په‌یوه‌ست بوون به‌ هه‌ناسه‌دان له‌ سه‌رمانه‌وه‌ بۆ لاشه‌مان ده‌رمانده‌هێنێت.
له‌ڕێی كۆنتڕۆل كردنی هه‌ناسه‌دانه‌وه‌، فێرده‌بین هزرمان هێمن بكه‌ینه‌وه‌،
بیركردنه‌وه‌كانمان ڕوون بكه‌ینه‌وه‌،
هه‌ستی ئارامیمان هه‌بێت و
له‌لایه‌نی جه‌سته‌وه‌ ئاماده‌بین.
كاتێك له‌ هه‌ناسه‌دان و هزر و لاشه‌م ده‌پچڕێم،
توانام كه‌م ده‌بێت.
هه‌ناسه‌وه‌رگرتنم كه‌م ده‌بێت.
هه‌مان هه‌ستی پێشووترم نامێنێت.
و له‌گه‌ڵیدا توانای كه‌سیی و داهێنانم ده‌ڕوات،
له‌بری حه‌وانه‌وه‌ی ڕۆحم به‌ دڵخۆشیی،
زۆر زیاتر ئاماده‌م تاكو ببمه‌ به‌رگریكاری حه‌وانه‌وه‌، و بڕیاردان، ته‌نانه‌ت
به‌ خۆڕازیبوونیشم ئه‌ندێشه‌م له‌ده‌ست ده‌ده‌م.
كاتێك په‌یوه‌ستم به‌ لاشه‌ و هه‌ناسه‌دانم،
هه‌ناسه‌وه‌رگرتنم دیارده‌كه‌وێت.
بیر له‌ دوایین جار بكه‌وه‌ كه‌ هه‌ناسه‌ت وه‌رگرت.
گره‌وده‌كه‌م توانای زیاترت هه‌بووه‌،
له‌ڕووی جه‌سته‌ییه‌وه‌ هه‌ستت به‌ باشترین حاڵی خۆت كردووه‌
و بیركردنه‌وه‌ی ڕوون و چڕت هه‌بووه‌.
گره‌وده‌كه‌م كۆتاجار هه‌ناسه‌ت وه‌رگرت،
هیچ ڕێگرییه‌كت نه‌بینی یاخود بێ وره‌ نه‌بوویت.
دڵنیام چاره‌سه‌ری زۆر ڕوونت لایه‌ بۆ ده‌رخستنی بیرۆكه‌ نوێیه‌كانت.
ئه‌مانه‌ ئه‌و ساتانه‌ن كه‌ ڕۆحمان به‌ڕاستی ئاسووده‌یه‌ و
ده‌دره‌وشێته‌وه‌.
كاتێك ته‌لارسازی لاشه‌ و هزر بێهێزه‌،
ڕۆح به‌ڕاستی ناتوانێت لێره‌ خۆی ده‌رخات.
من خۆم ئه‌مه‌ ده‌زانم
چونكه‌ له‌ ٢٠٠٣، نه‌خۆشی
به‌رگری خۆیی، ڕه‌قبوونی شانه‌كانم تیادا ده‌ستنیشانكرا.
ڕه‌قبوونی شانه‌كان هێرش ده‌كاته‌ سه‌ر كۆئه‌ندامی دەمار.
هۆكار و چاره‌سه‌ری تا ئێستا نه‌زانراوه‌.
ئه‌وپه‌ڕی، ده‌بێته‌ هۆی ئازاری ده‌مار.
ده‌بیته‌ هۆی ماندوێتی ماسولكه‌ و بێهێزییه‌كی زۆری ماسوولكه‌.
له‌ خراپترین باریدا، ڕه‌نگه‌ به‌ته‌واوی په‌كی بخات،
له‌ جووڵه‌ت بخات.
توانای بینینت كه‌م بكاته‌وه‌ و
ته‌نانه‌ت له‌كاركه‌وتنی چاڵاكییه‌ زانراوه‌ بنچینه‌یییه‌كان.
لاشه‌ ٢٥ ساڵییه‌كه‌م به‌ته‌واوی ده‌ستی به‌ په‌ككه‌وتن كرد،
و ڕۆحه‌ داهێنه‌ره‌كه‌شم ده‌ستی به‌ خۆ كۆكردنه‌وه‌ كرد و ئاماده‌ی ڕۆیشتن بوو.
ئازار له‌ ساتی ئێستامان دوورده‌خاته‌وه‌
و ته‌نانه‌ت له‌ ڕۆحیشمان دوور ده‌كه‌وێنه‌وه‌.
كاتی ئازاركێشان، زۆر قورسه‌ هه‌ست به‌ جوانییه‌كانی زیندووێتی بكه‌ین.
كاتێك بۆ یه‌كه‌مجار نه‌خۆشییه‌كه‌م تیادا ده‌ستنیشانكرا،
ڕۆیشتن زۆر زه‌حمه‌ت و به‌ئازار بوو.
سه‌ركه‌وتن به‌سه‌ر په‌یژه‌ وه‌كو مه‌حاڵ بوو،
چاوی ڕاستیشم نه‌یده‌دیت.
هیچ توانایه‌كم نه‌بوو، به‌ڵام وه‌رزشی یۆگام هه‌ر ئه‌نجام ده‌دا.
چه‌ند ڕۆژێك، چه‌ند ڕۆژێكی زۆر، ته‌نانه‌ت نه‌ده‌چوومه‌ سه‌ر كاریش،
به‌ڵام ڕۆژانه‌ یۆگام ئه‌نجام ده‌دا،
به‌زۆری چونكه‌ نه‌مده‌زانی چیتر بكه‌م.
ده‌رمانم وه‌رده‌گرت، به‌ڵام به‌ڕاستی یۆگا قسه‌ی بۆ ڕۆحم ده‌كرد.
له‌كاتی ئه‌نجامدانی یۆگا،
چه‌ند ئامرازێكی پێبه‌خشیم بۆ پته‌وكردنی پێكهاته‌ جه‌سته‌ییه‌كه‌م،
به‌ڵام شوێنێكی به‌خشییه‌ ڕۆحم بۆ هه‌ستكردن به‌ ئارامیی، و به‌ سه‌لامه‌تیی
و دره‌وشانه‌وه‌.
له‌و كاته‌ی یۆگام ئه‌نجامده‌دا،
هه‌ستم به‌ سه‌لامه‌تیی و به‌هێزیی و گه‌شبینی ده‌كرد.
بۆیه‌ گه‌ر یۆگا یارمه‌تی بنیاتنانی ئه‌و نشینگه‌یه‌ بۆ ڕۆحمان بدات،
بۆچی به‌ خۆڕاگریی و كۆنتڕۆڵكردنی فشار ده‌یبه‌ستینه‌وه‌؟
زۆرباشه‌، چونكه‌ له‌باره‌ی هه‌مان شت ده‌دوێن و ته‌واوكه‌ری یه‌كترن.
كاتێك جه‌سته‌ خۆڕاگره‌، ماوه‌ی زیاترمان بۆ داهێنان هه‌یه‌.
مه‌ودایه‌كی گه‌وره‌ترت بۆ جووڵه‌ هه‌یه‌، جووڵه‌ی زیاتر.
ده‌قاوده‌ق به‌و مانایه‌ دێت كه‌ ئێستا شته‌كان له‌به‌رده‌ستانە
كه‌ پێشتر مه‌حاڵ بوون.
ئازار هه‌موو شتێك كرژ ده‌كات:
جه‌سته‌ت كرژ ده‌بێت،
هزرت كرژ ده‌بێت.
ڕووبه‌ری چوارگۆشه‌ی جیهانی تۆ بچووكتر ده‌بێته‌وه‌.
ئه‌و خۆڕاگرییه‌ی له‌ ئه‌نجامدانی یۆگا فێری بووم
به‌ چه‌ند ڕێگه‌یه‌ك جه‌سته‌ی كردمه‌وه‌ كه‌ هه‌رگیز نه‌مده‌زانی ئه‌گه‌ری كردنی
هه‌یه‌ و به‌دڵنیاییه‌وه‌ له‌ بارودۆخێك كه‌ پێشتر نه‌مده‌زانی بوونیان هه‌یه‌.
هه‌ركه‌ لاشه‌ و خۆڕاگرییم ده‌ستیان به‌ كرانه‌وه‌ كرد،
هزریشم كرایه‌وه‌.
ئه‌گه‌ری زیاترم بینی،
ئازاره‌كه‌م هێور بۆوه‌،
له‌ كۆتاییدا ڕۆحم كاتی هه‌بوو بۆ هه‌ناسه‌دان.
له‌ كۆتاییدا ماوه‌ی هه‌بوو بۆ دووباره‌ خۆ ده‌رخستنه‌وه‌.
و ده‌رباره‌ی كۆنتڕۆڵكردنی فشار-
كاتێك یۆگا ئه‌نجام ده‌ده‌یت و جه‌خت له‌سه‌ر بارودۆخێك ده‌كه‌یته‌وه‌-
هه‌وڵ ده‌ده‌یت له‌سه‌ر یه‌ك قاچ هاوسه‌نگیی بكه‌یت
یاخود كۆنتڕۆڵی خۆت ده‌كه‌یت له‌و چه‌ند باره‌ جیاوازه‌-
تۆ به‌ ته‌واوی جه‌خت له‌سه‌ر ساتی ئێستات ده‌كه‌یته‌وه‌.
له‌و كاتانه‌ش كه‌ په‌یوه‌ستی به‌ جه‌سته‌ و هه‌ناسه‌دانته‌وه‌،
هیچ كاتێك بۆ نیگه‌رانی و بیركردنه‌وه‌ی ماندووكه‌ر نابێت.
بۆیه‌ ئه‌مڕۆ، بووه‌ دوانزه‌ ساڵ له‌و كاته‌وه‌ی ده‌ستم به‌ یۆگا كردووه‌،
یانزه‌ ساڵه‌ له‌وه‌ته‌ی ده‌ستنیشانكردنی نه‌خۆشییه‌كه‌م،
هێشتا بێ نیشانه‌م.
چیتر ده‌رمان وه‌رناگرم:
له‌بری ئه‌مه‌ یۆگا ده‌كه‌م.
جه‌سته‌م به‌هێز ده‌كات، ڕۆحم به‌ زیندوویی ده‌هێڵێته‌وه‌.
له‌ یۆگا، تۆ ئه‌و ته‌لارسازه‌یت كه‌ دیزاینی خانوو بۆ ڕۆحت ده‌كات.
به‌هێزی بكه‌.
جوانی بكه‌.
بیكه‌ ده‌ربڕینێكی به‌په‌رۆش
شایسته‌ی ئه‌و خوده‌ داهێنه‌رتر و پڕ خۆشه‌ویستییه‌ بێت.
سوپاس.
(چه‌پڵه‌)